यदि आपकी त्‍वचा ढीली है तो फल और सब्जियों का सेवन आपके लिए बहुत लाभकारी साबित होगा। एक बार में ज्‍यादा भोजन न करें। थोड़े-थोड़े समय अंतराल पर भोजन की कम-कम मात्रा लें। हल्‍का और सुपाच्‍य भोजन खाने से त्‍वचा कसी हुई और चमकदार रहेगी। इसके अलावा दिनभर में 3-4 लीटर पानी पीने की आदत डालें। ज्यादा पानी पीने से त्वचा हाइड्रेट रहती है, जिससे झुर्रियों और त्वचा के ढीलेपन से राहत मिलती है और आपकी त्वचा का ग्लो भी बढ़ता है।